На основу члана 97. став 7. Закона о планирању и изградњи ("Службени гласник РС", број 72/09, 81/09 - исправка, 64/10 - одлука УС, 24/11, 121/12, 42/13 - одлука УС, 50/13 - одлука УС, 98/13 - одлука УС, 132/14, 145/14 и 83/2018, 31/2019, 37/2019 - други закон 9/2020 и 52/21) и члана 37. став 1. тачка 7. Статута Града Ниша ("Службени лист Града Ниша", број 88/2008, 143/2016 и 18/2019),

Скупштина Града Ниша, на седници одржаној 2022. године, донела је

**ОДЛУКУ**

**О ИЗМЕНАМА И ДОПУНАМА ОДЛУКЕ О УТВРЂИВАЊУ ДОПРИНОСА ЗА УРЕЂИВАЊЕ ГРАЂЕВИНСКОГ ЗЕМЉИШТА**

**Члан 1.**

У Одлуци о утврђивању доприноса за уређивање грађевинског земљишта (''Службени лист града Ниша'', број 139/2017, 126/2018, 18/2019 и 35/2021), у члану 7. после става 1, додаје се нови став 2, који гласи:

„За објекте категорије А, класификационих бројева 111011, 112111, 112211, 124152, 124220 и 125231, чија се изградња планира у зонама 6, 7, 7-А, 7-Б, 8 и 8-А (ГУП Града Ниша) није потребно закључити уговор о заједничкој изградњи недостајуће инфраструктуре-саобраћајнице, у случају када се изградња саобраћајнице не налази у Програму радова на реконструкцији, одржавању и заштити општинских путева, улица и некатегорисаних путева који нису део државног пута I и II реда.“

Досадашњи ставови 2. и 3, постају ставови 3. и 4.

**Члан 2.**

У члану 35, после става 2, додају се нови ставови 3, 4. и 5, који гласе:

 „Ако је планским документом и локацијским условима утврђена обавеза паркирања на грађевинској парцели инвеститора, а инвеститор објекта, пре добијања грађевинске дозволе, у пројекту за грађевинску дозволу, не предвиди потребан број паркинг, односно гаражних места на грађевинској парцели на којој се гради објекат, дужан је да плати допринос за свако необезбеђено паркинг, односно гаражно место, у износу од 2.000.000,00 динара по необезбеђеном паркинг и гаражном месту, што се утврђује приликом обрачуна доприноса.

Изузетно, инвеститор који је поднео захтев за издавање локацијских услова, измену локацијских услова, грађевинске дозволе, измену грађевинске дозволе или употребне дозволе, до дана ступања на снагу Одлуке о изменама и допунама Одлуке о утврђивању доприноса за уређивање грађевинског земљишта, а није предвидео потребан број паркинг, односно гаражних места на грађевинској парцели, дужан је да плати допринос за свако необезбеђено паркинг, односно гаражно место, у износу од 200.000,00 динара по необезбеђеном паркинг, односно гаражном месту, што се утврђује приликом обрачуна доприноса.

Средства доприноса за необезбеђено паркинг, односно гаражно место, користиће се у складу са програмом уређивања грађевинског земљишта.
Допринос за необезбеђено паркинг или гаражно место не односи се на породичне стамбене објекте и на објекте за које у планској документацији и локацијским условима не постоје услови за обезбеђење простора за паркирање
на грађевинској парцели, односно када је грађевинска парцела формирана у целости под габаритом објекта.“

**Члан 3.**

Овлашћује се Градска управа за органе Града и грађанска стања да сачини и објави пречишћен текст Одлуке о утврђивању доприноса за уређивање грађевинског земљишта.

**Члан 4.**

Поступак обрачуна који је покренут код градске управе за послове грађевинарства и по коме обрачун није достављен до дана ступања на снагу ове Одлуке, окончаће се по одредбама ове Одлуке.

**Члан 5.**

Ова Одлука о изменама и допунама Одлуке о утврђивању доприноса за уређивање грађевинског земљишта ступа на снагу осмог дана од дана објављивања у "Службеном листу града Ниша''.

Број:

У Нишу, \_\_.\_\_.2022.године

ПРЕДСЕДНИК

др Бобан Џунић